**V A B I L O**

Predstavništvo Evropske komisije v Sloveniji vas v sodelovanju z Veleposlaništvom Švedske in Slovensko-švedskim društvom vljudno vabi, da se nam v okviru dogodkov Odkrivaj EU in predsedovanja Švedske Svetu Evropske unije pridružite **v sredo, 8. marca 2023, med 11.30 in 16.45 uro** v Hiši Evropske unije na Dunajski 20, Ljubljana, in skupaj z nami obeležite »Dan Švedske«.

V želji, da se pobliže seznanite s kulturnimi značilnostmi Švedske, njeno vlogo v EU in cilji predsedovanja Svetu EU, smo za vas pripravili pester celodnevni program.

**Program »Dneva Švedske«:**

11.30–12.00 **Odprtje Dneva Švedske** (pritličje Hiše EU)

*Pozdravna nagovora vodje Predstavništva Evropske komisije v Sloveniji* ***Jerneje******Jug Jerše*** *in veleposlanika Švedske* ***Daga Harteliusa*** *ob glasbeni spremljavi nyckelharpe dua Pahor.*

12.15–13.30 **Gospodarski forum: gospodarstvo EU, Švedske in Slovenije**

(Dvorana Rim, 1. nadstropje)

* *Pregled poslovnih tokov med Švedsko in Slovenijo s strani glavnega analitika GZS* ***Bojana Ivanca****.*
* *O prioritetah Švedske kot predsedujoče Svetu EU z veleposlanikom Švedske* ***Dagom Harteliusom****.*
* *Okrogla miza »Kaj se lahko naučimo od Švedov in oni od nas?« z direktorjem in glavnim urednikom Časnika Finance* ***Petrom Franklom*** *in direktorji podjetij – Cas Lachaert (IKEA), Andrea Volenik (McDonald's), Aleksander Todorovski (Ericsson) in Robert Logar (ABB).*

13.45–14.30 **Bogastvo odnosov med Švedi in Slovenci** (Dvorana Rim, 1. nadstropje)

*Odnosi med Švedi in Slovenci so tesnejši, kot marsikdo misli. Prepustite se popeljati skozi bogastvo teh odnosov v preteklosti, sedanjosti in prihodnosti:*

* *Od kulture, podjetništva, gradbeništva in arhitekture (prof.* ***Janez Koželj****).*
* *Gustav* *Tönnies* – predstavitev mednarodnega projekta (**Stojan Jakopič**).

14.45–16.45 **Kulturni program** (Dvorana Rim, 1. nadstropje)

*14.45–15.15: Gledališka predstava Lokes barn (Lokijevi otroci) – bajka o nordijskih bogovih (v švedščini s slovenskimi nadnapisi, študenti švedščine Filozofske fakultete Univerze v Ljubljani).*

*15.30–16.00: Švedska ljudska glasba (videoprojekcija, predstavitev ljudskega glasbila nyckelharpe in nastop dua Pahor).*

*16.15–16.45: Švedska literatura v slovenskem jeziku – literarno-glasbeni dogodek (v švedščini in slovenščini, študenti švedščine Filozofske fakultete Univerze v Ljubljani in Marina Mårtensson, vokal, kitara).*

Vstop je prost, potrditev udeležbe ni potrebna. Za vse dodatne informacije smo na voljo na info@hisaeu.si.

Dogodek je del serije evropsko obarvanih prireditev v Hiši EU pod skupnim imenom Odkrivaj EU.